**OSNOVNA ŠKOLA IVANA GUNDULIĆA**

**DUBROVNIK, SUSTJEPANSKA 4**

**RKP: 11943, MB: 03303616, RAZINA: 31, RAZDJEL: 000**

**OIB: 17804331602, ŠIFRA ŽUPANIJE:098**

**IBAN: HR2724840081100787000**

**DJELATNOST: 8520 OSNOVNO OBRAZOVANJE**

**OBRAZLOŽENJE GODIŠNJEG IZVJEŠTAJA O IZVRŠENJU FINANCIJSKOG PLANA**

**za razdoblje od 01.01.-31.12.2023.g.**

Osnovna škola Ivana Gundulića Dubrovnik posluje u skladu sa Zakonom o odgoju i obrazovanju u osnovnoj i srednjoj školi te Statutom škole. Škola obavlja djelatnost osnovnoškolskog obrazovanja. Nastava se odvija u jednoj smjeni.

Godišnji financijski izvještaj Osnovne škole Ivana Gundulića sastavljeni su nakon što su proknjižene sve poslovne promjene, događaji i transakcije za razdoblje siječanj – prosinac 2023., nakon što su knjiženja obavljena pravilno i ažurno temeljem vjerodostojne knjigovodstvene dokumentacije prema propisanom računskom planu i u skladu s financijskim planom odobrenim od nadležnih tijela. Izvještaji su sastavljeni i predani su prema odredbama Pravilnika o financijskom izvještavanju u proračunskom računovodstvu (Nar. nov., broj 03/15, 93/15, 135/15, 2/17,28/17, 112/18, 126/19, 145/20, 31/21, 37/22) u zakonu određenim rokovima. Obrasci su popunjeni u Registru proračunskih i izvanproračunskih korisnika na obrascima dostupnim u istom.

Člancima 81. do 86. Zakona o proračunu (NN 144/2021) propisana je obveza izrade, podnošenja i usvajanja polugodišnjih i godišnjih izvještaja o izvršenju financijskih planova školskih i predškolskih ustanova kao proračunskih korisnika. Sadržaj, izgled i podnošenje izvještaja o izvršenju financijskog plana detaljno su uređeni člancima 30. do 52. Pravilnika o polugodišnjem i godišnjem izvještaju o izvršenju proračuna i financijskog plana (NN 85/2023).

Godišnji izvještaj o izvršenju financijskog plana proračunskog korisnika sadrži:

• opći dio,

• posebni dio,

• obrazloženje i

• posebne izvještaje

**I.OPĆI DIO**

**RAČUN PRIHODA I RASHODA**

Račun prihoda i rashoda sadrži prikaz ukupno ostvarenih prihoda i ostvarenih rashoda na razini razreda ekonomske klasifikacije. Brojčana oznaka funkcijske klasifikacije veže se uz rashode iskazane prema računima ekonomske klasifikacije svake aktivnosti i projekta.

**PRIHODI**

Prihodi proračuna za 2023. godinu planirani su u iznosu od 3.071.021 eur a ostvareni prihodi su iznosili 2.888.388 eur što je 94% u odnosu na plan.



**Skupina 63 – Pomoći iz inozemstva i subjekata unutar općeg proračuna**

Odnose se na pomoći državnog proračuna za programe kao šti su Besplatni obroci, Nabava školskih udžbenika, kao i Ministarstva znanosti i obrazovanja za plaće i materijalna prava zaposlenih.

**Skupina 65 – Prihodi od upravnih i administrativnih pristojbi, pristojbi po posebnim propisima i naknada**

Odnose se na uplatu roditelja za projekte Produženi boravak.

**Skupina 66 – Prihodi od prodaje proizvoda i robe te pruženih usluga i prihodi od donacija te povrati po protestiranim jamstvima**

Odnose se na plaćanje najamnine za školske prostore (škola stranih jezika – povremeni najam) te donacije.

**Skupina 67 – Prihodi iz nadležnog proračuna i od HZZO-a temeljem ugovornih obveza**

Odnose se na prihode koji pokrivaju troškove projekata koji se financiraju iz proračuna grada Dubrovnik.

**Skupina 72 – Prihodi od prodaje proizvedene dugotrajne imovine**

Prihodi od stambene imovine – domouprava.

**RASHODI**

Rashodi proračuna za 2023. godinu planirani su u iznosu 3.072.463 eur, Ostvareni rashodi u razdoblju od 01. siječnja 2023. godine do 31. prosinca 2023. iznose 2.881.942 eur što je 94 % u odnosu na ukupne planirane rashode proračuna za 2023. godinu.



**Skupina 31 – Rashodi za zaposlene**

U ukupnim izvršenim rashodima najveći dio se odnosi na rashode za zaposlene koji se isplaćuju kao pomoći Ministarstva znanosti i obrazovanja. U ovim rashodima nalaze se i rashodi za zaposlene u projektima koji se financiraju iz proračuna grada Dubrovnika (Produženi boravak, Stručno razvojna služba, Asistent u nastavi).

**Skupina 32 – Materijalni rashodi**

Materijalne rashode čine naknade troškova zaposlenima, rashodi za materijalnu energiju i usluge, rashodi za usluge, ostali nespomenuti rashodi poslovanja. Najveću stavku čine rashodi za materijal i energiju.

**Skupina 34 – Financijski rashodi**

Odnose se na bankarske usluge i zatezne kamate.

**Skupina 37 – Naknade građanima i kućanstvima na temelju osiguranja i druge naknade**

Ova skupina rashoda se odnosi na nabavku obrazovnih materijala koje je financirao grad Dubrovnik za školsku godinu 2023/2024 te na prijevoz učenika koje financira Ministarstvo znanosti i obrazovanja za roditelje čija djeca pohađaju Odjel djelomične integracije te na prijevoz učenika koji se financira iz proračuna grada Dubrovnika za posjete radionicama, kazališnim predstavama, posjete ustanovama u kulturi Grada Dubrovnika i slična događanja.

**Skupina 38 – Ostali rashodi**

Ovi rashodi se odnose za nabavku zaliha besplatnih menstrualnih higijenskih potrepština (uložaka) u školama.

**Skupina 42 – Rashodi za nabavu proizvedene dugotrajne imovine**

Ovi rashodi se odnose za nabavku klima uređaja, nadogradnje sustava videonadzora te protupožarnog sustava.

**II. POSEBNI DIO**

**18054 Decentralizirane funkcije – Minimalni financijski standard**

Opći cilj: Postizanje i održavanje standarda u školi sukladno pedagoškim standardima Osiguranje uvjeta za intelektualni, tjelesni, estetski, društveni, moralni i duhovni razvoj djeteta, u skladu s njegovim sposobnostima i sklonostima, prema načelu jednakosti obrazovnih šansi za sve učenike.

Posebni cilj: Racionalnim korištenjem sredstava (uštedama) poboljšati materijalni standard obrazovanja jačanjem partnerstva svih odgojno obrazovnih čimbenika na lokalnoj, regionalnoj i nacionalnoj razini.

**18054001 Materijalni i financijski rashodi**

Cilj ovog programa je postizanje i održavanje standarda u školi sukladno pedagoškim standardima.

Osiguranje uvjeta za intelektualni, tjelesni, estetski, društveni, moralni i duhovni razvoj djeteta, u skladu s njegovim sposobnostima i sklonostima, prema načelu jednakosti obrazovnih šansi za sve učenike, a poseban cilj je racionalnim korištenjem sredstava (uštedama) poboljšati materijalni standard obrazovanja jačanjem partnerstva svih odgojno obrazovnih čimbenika na lokalnoj, regionalnoj i nacionalnoj razini.

Kroz program Materijalni i financijski rashodi podmiruju se opći i rashodi za tekuće i investicijsko održavanje škole. Opći rashodi: dnevnice, smještaj i troškovi prijevoza na službena putovanja, stručna usavršavanja prema programu MZO, pedagošku dokumentaciju, uredski i materijal za nastavu, pedagoška i druga obvezatna periodika, seminari, stručna literatura i časopisi prema uputi MZO, nabava pribora za izvođenje nastavnih planova i programa, nabava sitnog inventara i sredstava zaštite na radu, zakupnine prostora i opreme za realizaciju nastave, materijal i usluge za tekuće održavanje zgrada, opreme i sredstava rada, ostali materijal, , sredstva za zaštitu na radu, materijala za održavanje i čišćenje zgrada, energenti, komunalne usluge i naknade, telefonske i ostale usluge za komunikaciju i prijevoz, povećani troškovi za održavanje računalne opreme, intelektualne usluge, ugovori o djelu, zdravstveni pregledi zaposlenika, osiguranje imovine, rashodi za redovite propisane kontrole instalacija i postrojenja čije neotklanjanje ugrožava sigurnost učenika i zaposlenika, otklanjanje nedostataka utvrđenih po ovlaštenim pravnim osobama i upravnim tijelima (inspekcijski nalazi), reprezentacija, bankarske usluge i zatezne kamate, ostali tekući troškovi, usluge i financijski rashodi koji su nužni za ostvarivanje nastavnog plana i programa škole.

Troškovi tekućeg i investicijskog održavanja postrojenja i opreme, troškovi tekućeg i investicijskog održavanja građevinskih objekata.

Kontinuirano održavanje školskog prostora za održavanje minimalnog pedagoškog standarda.

Pokazatelj uspješnosti ovog projekta: Kontinuirano i redovito podmirivanje tekućih rashoda škole sukladno Odluci o kriterijima i mjerilima za osiguravanje minimalnog financijskog standarda javnih potreba u osnovnom školstvu na području Grada Dubrovnika.

Kontinuirano tekuće održavanje opreme i školskih zgrada je na razini standarda javnih potreba u osnovnom školstvu.

Izvještaj o postignutim ciljevima: Sva financijska i materijalna sredstva za 2023. godinu, utrošena su sukladno Odlukama Školskog odbora i Financijskog plana Osnovne škole Ivana Gundulića Dubrovnik za 2023. godinu.

**18054004 – Redovna djelatnost osnovnog obrazovanja**

Nastavno osoblje obavlja odgojno obrazovne poslove u svezi s izvođenjem nastavnog plana i programa, neposrednog odgojno obrazovnog rada s učenicima, aktivnosti u skladu s potrebama i interesima učenika te promicanje stručno-pedagoškog rada škole i ostalih stručno pedagoških poslova u skladu sa zakonom, provedbenim propisima, godišnjim planom i programom rada škole i školskim kurikulumom u 40-satnom radnom tjednu, o čemu im se izdaje rješenje o tjednom i godišnjem zaduženju. Tjedne radne obveze učitelja i stručnih suradnika propisuje ministar Pravilnikom. Nenastavno osoblje prema Pravilnik o djelokrugu rada tajnika te administrativno tehničkim i pomoćnim poslovima koji se obavljaju u osnovnoškolskoj ustanovi obavlja opće, pravne i kadrovske poslove, računovodstvene i knjigovodstvene poslove, poslove vođenja i čuvanja pedagoške dokumentacije i evidenciju te ostale evidencije, poslove tehničkog održavanja i rukovanja opremom i uređajima, poslove održavanja čistoće objekata i okoliša te druge pomoćne poslove u skladu sa zakonskim propisima, podzakonskim i provedbenim propisima te godišnjim planom i programom rada Škole. Djelokrug rada, popis poslova, broj izvršitelja te količinu radnog vremena na tim poslovima propisuje ministar.

Pokazatelj uspješnosti: U 2023. godini izdaci za zaposlene isplaćivani su u skladu s propisima radnog prava i dosegnutim pravima temeljem Kolektivnih ugovora.

Izvještaj o postignutim ciljevima: Masa izdataka za plaće i ostale rashode za zaposlene se povećavala u odnosu na prethodnu godinu, ostali izdaci za zaposlene su se isplaćivali prema dosegnutim pravima iz kolektivnih ugovora, a isplate se u se vršile redovito mjesečno bez kašnjenja.

**18055 Decentralizirane funkcije – iznad minimalnog standarda**

Opći cilj ovih programa je poboljšanje standarda u osnovnom školstvu iznad minimalnog, a sukladno pedagoškim standardima, a poseban cilj je omogućiti učenicima razvijanje različitih sposobnosti i zanimanja za određena područja i specijalnosti uz mentorstvo naših učitelja izvan redovne nastave kroz projekte: Produženi boravak, Stručno-razvojne službe, Asistent u nastavi, Učenička natjecanja, Shema školskog voća, ostale projekte u osnovnom školstvu.

**18055002 – Ostali projekti u osnovnom školstvu**

Cilj i svrha ovog projekta je pružanje financijske pomoći za pokrivanje materijalnih i financijskih rashoda za potrebe redovnog poslovanja.

Ovaj projekt se također odnosi na isplate mentorima i voditeljima ŽSV-a, kao i na isplate za Odjel djelomične integracije za prijevoz roditelja i nabavku didaktike te na dječje izlete koje financiraju roditelji.

**18055006 – Produženi boravak**

Produženi boravak provodi se kao sustavni program brige za djecu nižih razreda (1. i 2. raz.), koji uključuje organizirani boravak u školi izvan nastave, dodatni odgojno-obrazovni rad i prehranu. Uređena je školska kuhinja i u njoj se pripremaju obroci za prehranu učenika. Utvrđivanje nutricionistički zahtjeva, uvjeta i načina organiziranja prehrane u nadležnosti su osnivača, higijensko-sanitarne uvjete nadzire sanitarna inspekcija ureda državne uprave u županiji. Organizaciju i način financiranja Programa produženog boravka u osnovnim školama Grada Dubrovnika, Grad Dubrovnik utvrdio je Pravilnikom o organizaciji Programa produženog boravka u osnovnim školama grada Dubrovnika kojeg je donijelo Gradsko vijeće Grada Dubrovnika.

Izvještaj o postignutim ciljevima:

Plan i program projekta u cijelosti je ispunjen za prošlu školsku godinu. U Školi imamo nastavu produženog boravka i to: 3 razredna odjela u 1. razredu i 4 razredna odjela u 2. razredu te školsku kuhinju.

Produženi boravak je neobvezni oblik neposrednoga odgojno-obrazovnog rada namijenjen učenicima nižih razreda u kojem oni prije ili nakon redovite nastave izvršavaju školske obveze, hrane se te uz stručno vodstvo učitelja na kvalitetan i raznolik način provode svoje slobodno vrijeme. Osim osnovnih ciljeva odgoja i obrazovanja kreiraju se i širi društveni zadaci iz područja društvene brige koji bi se inače sami morali izvršavati kod kuće, primjerice, pisanje domaće zadaće za djecu kao i pomoć zaposlenoj i preopterećenoj obitelji u odgoju djece. Sastavnice produženoga boravka sastoje se od dobro organiziranih odgojnih funkcija i uključuju razvijanje radnih navika učenika, razvijanje higijenskih navika učenika, razvijanje kulture ponašanja, razvijanje sposobnosti komunikacije, razvijanje emocija kao i doživljaja i emocionalne kontrole, razvijanje prosocijalnog ponašanja te osjećaja uspješnosti i nošenja s neuspjehom, razvijanje vlastitih interesa učenika te naposljetku razvijanje ekološki prihvatljivog ponašanja. Suvremeni način života sve većem broju roditelja nameće potrebu zbrinjavanja djeteta mlađe školske dobi koje nakon redovne nastave odlazi kući i bez nadzora provodi vrijeme do dolaska roditelja. Učenicima 1. i 2. r. osigurati boravak u školi nakon redovne nastave. Roditelji učenika koji su bili korisnici Produženog boravka protekle školske godine zadovoljni su ponuđenim programom, a vidljivi su i rezultati projekta očiti kroz socijalizaciju i uspjeh učenika.

**18055009 – Učenička natjecanja osnovnih škola**

Naša škola je već godinama domaćin županijskog natjecanja iz kemije i to se natjecanje financira od strane Dubrovačko-neretvanske županije.

Pokazatelj rezultata:

Potaknuti učenike na samostalan rad i dobrovoljnost sudjelovanja.

**11805523 – Stručno razvojna služba**

Projekt koji je započeo početkom 2017.g. a odnosi se na trošak plaće socijalnog pedagoga koji se bavi problematikom učenika u matičnoj školi i područnim školama a u cijelosti je financiran od strane Osnivača odnosno grada Dubrovnika.

Stručni suradnik pedagog kao stručnjak širokoga profila u svojim zadacima treba veliku pažnju pridati radu s učenicima. Iako je škola složeni organizam i pedagoški poslovi vezani su uz cijelo njezino biće, smatram da pedagog svoju ulogu najbolje može ispuniti u radu s učenicima. Posvećujući se učenicima, pedagog daje svoje stručno znanje i sebe u rast i razvoj mladih, a u odgojnome činu pokazuje sve svoje kompetencije.

Osim psihološke razine u komunikaciji, pedagog je u odgojnome činu posvećen i socijalnoj razini, na kojoj učenika uvodi u socijalne vještine koje mu pomažu u odnosu s drugim učenicima i osobama iz njegova okružja. Suvremeni školski programi u svijetu nastoje povećati količinu sadržaja za razvijanje sposobnosti učeničkih socijalnih vještina kao što su tolerancija, prihvaćanje i razumijevanje različitosti, poštivanje ljudskih prava. Takve sadržaje pedagog može uklopiti u svoj neposredni rad s učenicima, primjerice u predavanja koja drži na satovima razredne zajednice.

Jačanje osjećaja osobnoga dostojanstva kao pretpostavke ljudskoga postojanja:

- kontinuirana suradnja s roditeljima učenika uključenih u individualni rad kao i ostalih roditelja učenika OŠ Ivana Gundulića

- poštivanje kulturne, vjerske, etičke, jezične i druge različitosti kao uvjeta društvenoga bogatstva

- razvijanje znanja i vještina primjene ljudskih prava

- razvoj moralnih vrijednosti učenika

- promicanje načela demokracije i građanskoga društva

- razvijanje svijesti o važnosti mira, mirnoga rješavanja sukoba, suradnje i solidarnosti među ljudima

- razvijanje svijesti o povezanosti prirodnoga i ljudskoga svijeta.

- kvalitetniji rad i širi krug djelovanja stručno razvojne službe škole

- preventivni rad u području nasilja među djecom

- prevencija poremećaja u ponašanju

Pokazatelj uspješnosti:

Pružanje pomoći kada učenika ima problem zbog kojeg dolaze na pedagoško individualno savjetovanje (nedisciplina na satu, slab školski uspjeh, problemi pažnje i koncentracije), vršnjačke odnose te osobne probleme učenika (upravljanje emocijama, problemi u obitelji, itd.)Takva savjetovanju, a u užem smislu su interpersonalnog karaktera, što znači da se odnose na teme i vođenje koji su određeni izazovima, neodlučnostima i poteškoćama pojedinca. Prilikom pedagoškog savjetovanja važno da učenik osvijesti svoj problem i bolje razumije sebe i situaciju u kojoj se našao. Zadatak pedagoga je vođenje učenika kroz taj proces, ali bez davanja gotovih rješenja. Svrha odgoja u pedagoškom savjetovanju postaje omogućavanje procesa učenja, a pedagog postaje osoba koja bi svojim odgojnim djelovanjem trebala pokrenuti te procese. Pedagog provodi školski preventivni program u cilju smanjenja stope negativnog vršnjačkog ponašanja.

**18055036 – Asistent u nastavi**

Ova aktivnost financira se iz dva izvora, dijelom iz EU-fondova a dijelom odnosno od Osnivača. Projektom se financiraju plaće djelatnika, darovi za djecu, i regres. Ove godine Škola ima 19 asistenata u nastavi.

Asistent u nastavi, oblik je podrške učenicima s posebnim obrazovnim potrebama koji su uključeni u redovan sustav odgoja i obrazovanja.

Asistent u nastavi direktno radi u nastavi i predstavlja podršku. Asistent u nastavi direktno radi s učenikom po 4 sata dnevno, 5 dana u tjednu (ukupno 20 sati tjedno) u razrednoj nastavi te 5 sati dnevno, 5 dana u tjednu (ukupno 25 sati) u predmetnoj nastavi.

Izvještaj o postignutim ciljevima:

Podizanje kvalitete školovanja učenika s posebnim odgojno obrazovnim potrebama u sustavu redovnog osnovnog školovanja, kvalitetniji oblik podrške učenicima s teškoćama u razvoju pri integraciji u redovni sustav obrazovanja, pomoćnik (asistent) u nastavi tijekom nastavnog procesa pruža potporu učeniku s TUR, učitelju i razrednom odjelu u cjelini.

Pokazatelj rezultata: Uključivanje djece s teškoćama u razvoju pružanjem jednake šanse za kvalitetno obrazovanje kao i djeci koja nemaju takvih potreba. Na taj način, ona se obrazuju, socijaliziraju, odrastaju i aktivno sudjeluju u prirodnom školskom okruženju sa svojim vršnjacima. Zbog njihovih specifičnih teškoća, bile to obrazovne, zdravstvene ili teškoće u socijalnom funkcioniranju, nekoj djeci potrebna je dodatna pomoć koju im učitelji sami ne bi mogli pružiti u tolikoj mjeri i zbog toga je bitno da se djeci osigura pomoć i podrška asistenta u nastavi. Oni pomažu djeci s teškoćama u razvoju u sudjelovanju socijalnim i odgojno-obrazovnim procesima u školi, pazeći pri tome da doziraju svoju pomoć onoliko koliko je to djetetu potrebno kako ne bi ograničavali djetetovu samostalnost. Osim toga, asistenti surađuju s roditeljima djeteta, učiteljima/nastavnicima, stručnim suradnicima i ostalim zaposlenicima škole jer samo tako rad s djetetom s teškoćama može biti potpun i uspješan.

**18055039 – Nabava školskih udžbenika**

Ministarstvo znanosti i obrazovanja financira nabavu udžbenika od 1. do 8. razreda.

Pomoć pri realizaciji obveznog osnovnog obrazovanja u RH, implementacija sustava „Škola za život“ i sustava „E-škola“.

**18055040 – Shema školskog voća**

Republika Hrvatska nastavlja provedbu školske sheme odnosno dodjelu besplatnih obroka voća, povrća, mlijeka i mliječnih proizvoda te edukativne aktivnosti za djecu u osnovnim i srednjim školama s ciljem:

• povećanja unosa svježeg voća i povrća te mlijeka i mliječnih proizvoda te smanjenja unosa hrane s visokim sadržajem masti, šećera i soli u svakodnevnoj prehrani učenika,

• podizanja razine znanja o važnosti zdrave prehrane i nutritivnim vrijednostima svježeg voća i povrća te mlijeka i mliječnih proizvoda i

• edukacije učenika u cilju smanjenja otpada od hrane.

Redovita isporuka voća, podjela učenicima istog dana, briga učitelja, nastavnika i ostalog osoblja oko provedbe programa Školske sheme.

OŠ Ivana Gundulića je i tijekom 2023. godine sudjelovala u provođenju školske sheme školskog voća.

Pokazatelj rezultata:

Promovirati zdravu prehranu i prehrambene navike kod djece a cilj jeučenike Škole potaknuti na razvijanje zdravih prehrambenih navika.

**18055043 – Prehrana za učenike u osnovnim školama**

Od drugog polugodišta školske godine 2022/2023 odnosno od siječnja 2023. godine krenulo se s projektom financiranja besplatnog školskog obroka za sve učenike osnovnih škola u Republici Hrvatskoj, gdje se organizira nutritivno vrijedni hladni obrok sukladno smjernicama Hrvatskog zavoda za javno zdravstvo, i to dok se ne steknu infrastrukturne i resorne mogućnosti za uvođenje toplog obroka.

**18056 – Kapitalno ulaganje u školstvo – minimalni financijski rashod**

Opći cilj ovog projekta je poboljšanje standarda u osnovnom školstvu iznad minimalnog, a sukladno pedagoškim standardima, a odnosi se na povećanje i održavanje imovine (zamjena dotrajale nefunkcionalne opreme novom), a posebni cilj je poboljšanje uvjeta rada u postojećim objektima Osnovne škole Ivana Gundulića, poboljšanje opremljenosti učionica i kabineta opremom.

**1805602 – Školska oprema**

U 2023. godini planirala su se ulaganja u novu opremu kako bi se održao minimalni pedagoški standard. Opremanje se izvršilo prema iskazanim potrebama za novim nabavkama, zamijenila se zastarjela i nefunkcionalna oprema novom. Sredstva su se osigurala u proračunu Grada Dubrovnika iz decentraliziranih sredstava.

Pokazatelj uspješnosti: Nabavljena je sva planirana oprema.

Podaci o stanju novčanih sredstava na računu na početku i na kraju proračunske godine:

Stanje sredstava na dan 01.01.2023. Stanje sredstava na dan 31.12.2023.

42.043,85 € 82.554,40 €

**Višak prihoda poslovanja**

Struktura viška prihoda za 2023. godinu:

|  |  |  |  |
| --- | --- | --- | --- |
| **Izvor fin.** | **Projekt** | **Naziv projekta** | **Iznos** |
| **55** | **18055002** | **OSTALI PROJEKTI U OSNOVNOM ŠKOLSTVU** | **15.143,79** |
|  |  | Županijsko stručno vijeće | 149,45 |
|  |  | Sport | 720,81 |
|  |  | Projekt MZO | 1.383,94 |
|  |  | Projekt pripravništvo | 12.837,43 |
|  |  | Didaktička oprema | 52,16 |
| **55** | **18055006** | **PRODUŽENI BORAVAK** | **1.827,40** |
| **55** | **18055043** | **PREHRANA ZA UČENIKE U OSNOVNIM ŠKOLAMA** | **-9.084,29** |
|  |  | **UKUPNO:** | **7.886,90** |

Višak će se iskoristiti onako kako je i nastao odnosno za projekte koje je namjenjen. Manjak koji je nastao na projektu 18055043 Prehrana za učenike u osnovnim školama biti će nadoknađen prihodima iz istog projekta u sljedećoj godini.

Preneseni višak prihoda unijet će se u Prijedlog rebalansa Financijskog plana za 2024. godinu, na način da će se za preneseni višak prihoda poslovanja u iznosu 7.886,90 eur povećati plan tekućih rashoda u odnosu na plan tekućih prihoda.

**Ukupno izvršenje u odnosu na Tekući plan:**



**ZAKLJUČNO:**

Izvršenje Financijskog plana pratilo je visinu planiranih sredstava i stvarne potrebe za nabavkama roba, radova i usluga. Nije bilo odstupanja koje bi trebalo posebno obrazložiti. Plan nabave redovito se ažurirao sa svim izmjenama i dopunama Financijskog plana.

Za nabavku obveznih i radnih udžbenika, Grad Dubrovnik proveo je objedinjeni postupak javne nabave za sve osnovne škole.

Financijski izvještaj Osnovne škole Ivana Gundulića sastavljen temeljem Zakona o proračunu, Pravilnika o proračunskom računovodstvu i računskom planu te prema Pravilniku o izvještavanju u proračunskom računovodstvu, dostavljen je FINI, nadležnom Ministarstvu, Poreznoj upravi i nadležnom proračunu 30. siječnja 2024. godine.

U Izvještaj su uključene sve tekuće (svi kontinuirani rashodi na mjesečnoj razini: izdatci za zaposlene, komunalne usluge, telekomunikacijske usluge, energenti...) i kapitalne aktivnosti. Priznati su svi prihodi koji su postali raspoloživi u razdoblju od 1. siječnja do 31. prosinca. Rashodi su priznati na temelju nastanka poslovnog događaja (obveze) neovisno o plaćanju.Donacije nefinancijske imovine iskazane su i u prihodima i u rashodima.

Dubrovnik,25.ožujka, 2024. godine **Ravnateljica:**

Vedrana Elez